ชอบห้อง
โดย...ทีมข่าวการเงินโพสต์ทูเดย์
12 พ.ค. 2559

โดย...ทีมข่าวการเงินโพสต์ทูเดย์
สมคิด จาตุศรีพิทักษ์ รองนายกรัฐมนตรี เดินทางมาประชุมที่กระทรวงการคลังเป็นกิจวัตรทุกสัปดาห์แล้ว ไม่ว่าการประชุมจะเกี่ยวข้องกระทรวงการคลังหรือไม่ ก็จะหาทางยกคณะมาประชุมที่กระทรวงการคลังให้มากที่สุด
เหตุผลที่ชอบมาประชุมก็ไม่ได้ปกปิด และไม่ได้ต้องการมาแย่งงาน อภิศักดิ์ ตันติวรวงศ์ รมว.คลัง แต่อย่างไร แต่เป็นเพราะทานสมคิด ท่านชอบห้องประชุมที่กระทรวงการคลัง มันใหญ่และเย็นดี สามารถประชุมคนเยอะๆ ได้สบาย ทำให้สามารถสั่งงานติวเข้มหน่วยงานต่างๆ ได้เต็มที่ เห็นหน้ากันทุกคนจะชมจะติทำกันได้เต็มที่
ได้ยินเหตุผลแล้วทำให้เหล่าบรรดาชอบตีความสบายใจขึ้นเยอะ ว่าที่ท่านสมคิดเดินทางมากระทรวงการคลังบ่อยๆ ไม่ใช่ต้องการควบตำแหน่ง รมว.คลัง อีกสมัย เพราะช่วงนี้เรื่องเลื่อยขาเก้าอี้ รมว.คลัง หนาหูทำให้มีการจับตาคนที่เลื่อยขา รมว.คลัง ที่ทำงานเช้ายันค่ำเป็นใครกันแน่ที่หาญกล้า